### Beslutningstema

I denne sag skal det besluttes, om Tønder Kommune skal indsende høringssvar vedr. udkast til Vejledning om lovlige hensyn ved planlægning for VE-anlæg, som er udarbejdet af Plan- og Landdistriktsstyrelsen

### Historik

Tønder Kommune har en ambitiøs målsætning for udrulning af VE på land, hvor der pt. er prioriteret 21 projekter til planlægning.

Med Regeringens Klimaaftale af december 2023 blev det politisk besluttet, at der skulle igangsættes en vejledningsindsats rettet mod kommuner og VE-opstillere om planlægningsmæssige hensyn, der kan varetages i forbindelse med opstilling af VE-anlæg på land. Resultatet er den vejledning, Brian Lund og Marcus Andreasen nu har udarbejdet og sendt i høring.

Vejledningen tager afsæt i spørgsmål, der har været behandlet eller omtalt i udtalelse af 12. juni fra Ankestyrelsen om [adresse] 'særkrav i forbindelse med prioritering af kommende VE-anlæg'.

### Sagsfremstilling

Med udrulningen af VE på land er der i forskellige sammenhænge rejst spørgsmål om, hvad en kommune kan stille krav om ved behandling af ansøgninger om planlægning af VE-anlæg.

Da vejledningen i høj grad tager udgangspunkt i Ankestyrelsens udtalelse vedr. Tønder Kommunes praksis iht. udrulningen og VE og dertil knyttede økonomiske kompensationer til naboer og lokalsamfund, kan det være relevant at fremsende et høringssvar.

Høringen løber frem til den 25. november 2025.

### Indstilling Fagchefen for Klima, Plan og Udvikling indstiller,

|  |  |
| --- | --- |
| at | der udarbejdes et høringssvar til den aktuelle høring vedr. Vejledning om lovlige hensyn ved planlægning for VE-anlæg. |

### Beslutning

Indstillingen godkendt.